text: Bil smadrer el-skab:  Ingen risiko for fodboldkampen
  04 august 2016 kl. 15.42
  En bil påkørte ved 17-tiden torsdag et el-skab i Storegade i Haderslev. Hele området var uden strøm, men aftenens Euro League-kamp er ikke i fare.
  Sydenergi (SE) har nemlig leveret en generator til stadion. Det er et krav fra UEFA, oplyser vagten hos SE til TV SYD…
  Det var en fransk bilist, som mistede herredømmet og ramte elskabet.  Der skete ingen personskade – og ifølge vagtchefen var der heller ikke spiritus indblandet i uheldet.
  Et område var uden strøm, men politiet var hurtige til at rekvirere hjælp. Det vides ikke, hvor mange husstande, der var ramt af strøm afbrydelsen.  
  Politiet venter 300 polske fans. De ankom ved 17-tiden. 
  Tag godt imod dem, tweetede  politiet i løbet af eftermiddagen.
  Fodboldkampen fløjtes i gang kl. 19.15. Den kan følges på TV3+ - eller på TV SYDs hjemmeside, hvor reporter Christian Kallenbach liveblogger.
  